યામી ગૌતમઃ યામી કહે છે કે મેં દિવાળીના ઘણા રંગ જોયા છે, પરંતુ હવે વ્યસ્તતા વચ્ચે આ તહેવારની ઉજવણી થોડી સીમિત બની છે. હું અને મારો પરિવાર દિવાળીના દિવસોમાં ફટાકડા ફોડીએ છીએ, નવાં કપડાં પહેરીએ છીઅે અને ખૂબ ખાઇએ-પીએ છીએ. દિવાળીના દિવસે નવાં કપડાં પહેરવાં અને મીઠાઇ ખાવાનો આનંદ કંઇક અલગ જ હોય છે. દિવાળી મને ગમે છે, કેમ કે આ જ બહાને ઘરના દરેક ખૂણેખૂણાની સફાઇ થઇ જાય છે. આ દિવસે પરિવારની સાથે પૂજા કરીને અલગ જ સુખ-શાંતિ મળે છે.